ORDE do 17 de xuño de 2010 pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Ourense.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 30/06/2010

A Lei 3/2008, do 23 de maio, de ordenación da Minaría de Galicia (en diante Lominga) constitúe a lexislación propia da comunidade autónoma en materia de minas e desenvolve o réxime xurídico das actividades mineiras en Galicia en condicións de sustentabilidade e seguridade, promovendo un aproveitamento racional dos recursos compatible coa protección do ambiente. No seu título IV regula o procedemento de outorgamento e contido dos dereitos mineiros, e no artigo 35 establece que os terreos francos resultantes do levantamento dunha zona de reserva ou a declaración de caducidade dun permiso de exploración, un permiso de investigación ou unha concesión mineira poderán ser declarados rexistrables unha vez realizado o necesario concurso público previsto na lexislación específica mineira.
A devandita lexislación específica mineira está constituída pola Lei 22/1973, do 21 de xullo, de minas e as súas modificacións posteriores, desenvolvida polo Regulamento xeral para o réxime da minaría aprobado polo Real decreto 2857/1978, do 25 de agosto. O artigo 39 da Lei de minas sinala que o levantamento da reserva ou a caducidade do permiso de exploración, do permiso de investigación ou da concesión de explotación non lle outorgará ao terreo o carácter rexistrable ata que teña lugar un concurso público polo que se resolverá, conforme os artigos 53 e 64, o outorgamento de permisos de investigación e concesións directas de explotación sobre os ditos terreos.
Desde o último concurso realizado na provincia de Ourense transcorreron máis de dez anos, o que produciu que hoxe en día exista gran extensión de terreo franco non rexistrable nesta provincia. Por iso faise necesario convocar un concurso público dos dereitos mineiros caducados desta provincia a prol de fomentar e dinamizar a minaría no noso territorio.
Polo exposto, en uso das facultades que me confire o artigo 16 da Lominga e a Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Primeiro.-Obxecto.
En aplicación dos artigos 35 da Lei 3/2008, do 23 de maio, de ordenación da minaría de Galicia, 39.2º, 53 e 64 da Lei 22/1973, do 21 de xullo, de minas, e 72 e 85 do Regulamento xeral para o Réxime da Minaría, do 25 de agosto de 1978, mediante esta orde decláranse como francos e acórdase convocar concurso público dos terreos resultantes da caducidade dos dereitos mineiros que a continuación se detallan, cuxas cuadrículas mineiras están comprendidas na provincia de Ourense, incluídas aquelas superficies que, pertencendo a máis dunha provincia, teñan maior superficie na de Ourense, con expresión do tipo de dereito, número, nome, recurso, superficie e termos municipais afectados.
CE; 3179; Nuestra Señora del Pilar; estaño e outros; 33 pertenzas; Monterrei.
CE; 3192; San Juan; estaño e volframio; 20 pertenzas; Vilardevós.
CE; 3201; Ampl. a Nuestra Señora del Pilar; estaño e outros; 220 pertenzas; Monterrei.
CE; 3219; Nuestra Señora del Pilar 2; estaño e outros; 36 pertenzas; Monterrei.
CE; 3272; Milagros; estaño, volframio e outros; 16 pertenzas; Laza.
CE; 3495; Aurita; estaño e outros; 25 pertenzas; Vilardevós.
CE; 3606; Nacho; estaño, volframio e outros; 27 pertenzas; Cualedro.
CE; 3664; María de las Nieves; estaño e outros; 27 pertenzas; Vilardevós.
CE; 3818; Virucha; estaño e outros; 22 pertenzas; Verín.
CE; 4092; María Teresa; lousa; 3 cuadrículas; Vilamartín de Valdeorras.
PI; 4103.1; Xinzo de Limia; sección C; 124 cuadrículas; Xinzo de Limia e outros.
PI; 4103.11; Xinzo de Limia; sección D; 124 cuadrículas; Xinzo de Limia e outros.
PI; 4103.2; Xinzo de Limia; sección C; 291 cuadrículas; Xinzo de Limia e outros.
PI; 4103.12; Xinzo de Limia; sección D; 291 cuadrículas; Xinzo de Limia e outros.
PI; 4103.4; Xinzo de Limia; sección C; 48 cuadrículas; Xinzo de Limia e outros.
PI; 4103.14; Xinzo de Limia; sección D; 48 cuadrículas; Xinzo de Limia e outros.
PI; 4167; Olle; seixo; 37 cuadrículas; Xunqueira de Espadanedo e Montederramo.
CE; 4366; Perón; lousa; 2 cuadrículas; Carballeda de Valdeorras.
PI; 4460.1; Las Corzas I; andalucita, seixo e estaño; 80 cuadrículas; Verín e Vilardevós.
PI; 4495; Aurora; granito; 32 cuadrículas; Carballeda de Avia.
PI; 4496; Penadeiros; lousa; 52 cuadrículas; Vilamartín de Valdeorras e A Rúa.
PI; 4528; Rial IV; granito; 8 cuadrículas; Padrenda.
PI; 4541.1; Trives 1ª frac.; sección C; 94 cuadrículas; A Pobra de Trives, San Xoán de Río e Ribas de Sil.
CE; 4543; Francelos I; granito; 1 cuadrícula; Melón.
CE; 4544; Francelos II; granito; 1 cuadrícula; Melón.
PI; 4551; Vibey; cuarcita e granito; 38 cuadrículas; Viana do Bolo.
PI; 4553; Man de Moura; granito; 12 cuadrículas; Carballeda de Avia.
PI; 4554; Salgueiros; lousa; 45 cuadrículas; Vilamartín de Valdeorras.
PI; 4561; Piorno; sección C; 16 cuadrículas; O Bolo e A Veiga.
PI; 4566; Iral II; rocha ornamental; 24 cuadrículas; Laza.
PI; 4574.1; San Mamed I; sección C; 177 cuadrículas; Chandrexa de Queixa e outros.
PI; 4577; San Benito; sección C; 20 cuadrículas; Barbadás e Toén.
CE; 4577.1; San Benito; granito; 2 cuadrículas; Barbadás e Toén.
PI; 4585; San Juan; estaño e volframio; 20 cuadrículas; A Gudiña.
PI; 4587; Fondevila; granito; 2 cuadrículas; Boborás.
PI; 4592.1; Estevesiños I; sección C; 176 cuadrículas; Verín, Laza e outros.
PI; 4597; Trives I; granito; 40 cuadrículas; A Pobra de Trives.
PI; 4620; Susana; lousa; 38 cuadrículas; A Veiga.
PI; 4628; Cabrera; granito; 4 cuadrículas; Baños de Molgas.
PI; 4630; Rodeiro; granito; 12 cuadrículas; Amoeiro.
PI; 4642; La Peña; lousa; 12 cuadrículas; A Veiga e outros.
PI; 4646; Anllo; granito; 2 cuadrículas; O Carballiño e San Amaro.
PI; 4647; Soutelo; granito; 3 cuadrículas; O Irixo.
PI; 4649; Susana; lousa; 26 cuadrículas; Carballeda de Valdeorras.
PI; 4655; Sierra de Pites; granito; 255 cuadrículas; Melón e outros.
PI; 4659; Porto; granito; 1 cuadrícula; O Irixo.
PI; 4660; Penedo; granito; 2 cuadrículas; Verea.
PI; 4663; Maceda; sección C; 120 cuadrículas; Maceda e outros.
PI, 4664, Cacheira, lousa, 3 cuadrículas; Carballeda de Valdeorras.
PI; 4665; Sona; granito; 4 cuadrículas; O Carballiño.
PI; 4666; Cabades; granito; 15 cuadrículas; A Arnoia.
PI; 4667; Toén II; granito; 64 cuadrículas; Toén e outros.
PI; 4668; Lucía; granito; 265 cuadrículas; Chandrexa de Queixa e outros.
PI; 4669; Casal; granito; 16 cuadrículas; Bande.
PI; 4671; Flores; granito; 20 cuadrículas; Allariz e Xunqueira de Ambía.
PI; 4675; Chaira Longo; granito; 8 cuadrículas; Cortegada e A Arnoia.
PI; 4682; Belén; sección C; 45 cuadrículas; Cualedro e outros.
PI; 4684; Vivey; granito; 60 cuadrículas; Manzaneda e O Bolo.
PI; 4685; Cobelo; granito; 54 cuadrículas; Viana do Bolo e A Veiga.
PI; 4692; Partovia; granito; 4 cuadrículas; O Carballiño.
PI; 4715; Dorna I; sección C; 39 cuadrículas; Cenlle e Toén.
PI; 4716; Dorna II; sección C; 17 cuadrículas; Cenlle e Castrelo de Miño.
PI; 4729, Lorena I, rocha ornamental, 23 cuadrículas; A Gudiña.
PI; 4721; Xubín-23; sección C; 22 cuadrículas; Cenlle e San Amaro.
PI; 4735; Minerva; sección C; 2 cuadrículas; O Irixo.
PI; 4737; Ferrachín; sección C; 90 cuadrículas; Carballeda de Avia e outros.
PI; 4749; Laura I; sección C; 84 cuadrículas; A Gudiña e outros.
PI; 4750; Ana 2; sección C; 88 cuadrículas; A Gudiña.
PI; 4754; Isabel; sección C; 4 cuadrículas; Carballeda de Valdeorras.
CE; 4754.1; Isabel; lousa; 2 cuadrículas; Carballeda de Valdeorras.
PI; 4756; Rubén; lousa; 28 cuadrículas; Petín e O Barco de Valdeorras.
PI; 4757.1; Beiro 1ª frac.; rocha ornamental; 88 cuadrículas; Toén e Barbadás.
PI; 4757.2; Beiro 2ª frac.; rocha ornamental; 3 cuadrículas; Toén e Barbadás.
PI; 4771; Miño; granito; 77 cuadrículas; Maside, Vilamarín, Amoeiro e outros.
PI; 4781; Santo Tomé; sección C; 44 cuadrículas; Leiro, Boborás e O Carballiño.
PI; 4788.2; Esperanza II 2ª frac.; lousa; 7 cuadrículas; Vilamartín de Valdeorras.
PI; 4788.3; Esperanza II 3ª frac.; lousa; 3 cuadrículas; Petín.
PI; 4788.4; Esperanza II 4ª frac.; lousa; 1 cuadrícula; Vilamartín de Valdeorras.
PI; 4790; Jonas; rocha ornamental; 12 cuadrículas; Avión.
PI; 4793; Sagrada Familia; rocha ornamental; 11 cuadrículas; Amoeiro.
PI; 4796; Santoro; lousa; 282 cuadrículas; Laza, Sarreaus, Vilar de Barrio e Cualedro.
PI; 4810; Morada; rocha ornamental; 28 cuadrículas; Melón.
PI; 4812; Prin; granito; 68 cuadrículas; San Cristovo de Cea e Vilamarín.
PI; 4816; Nogueira; sección C; 12 cuadrículas; Baños de Molgas e Paderne de Allariz.
PI; 4819; Ana; lousa; 6 cuadrículas; Carballeda de Valdeorras.
PI; 4830; Lucía; lousa; 1 cuadrícula; Carballeda de Valdeorras.
PI; 4837; Sela, granito; 4 cuadrículas; O Irixo.
PI; 4839; Ermita 1; granito; 20 cuadrículas; Boborás e O Irixo.
PI; 4850; Mirador; granito; 2 cuadrículas; Toén.
PI; 4852; Tere; granito; 2 cuadrículas; Os Blancos e Baltar.
PI; 4857; Paula; rocha ornamental; 137 cuadrículas; Vilariño de Conso, Laza e Castrelo do Val.
PI; 4861; Xares; sección C; 30 cuadrículas; A Veiga e Viana do Bolo.
PI; 4863, Arteixiña, sección C; 8 cuadrículas; A Rúa.
PI; 4877; El Raposo; granito; 18 cuadrículas; O Carballiño e O Irixo.
PI; 4884.1; Dolores 1ª Frac; granito; 11 cuadrículas; Verín e Oímbra.
PI; 4884.2; Dolores 2ª Frac; granito; 17 cuadrículas; Verín e Oímbra.
PI; 4885; Bravo; granito; 1 cuadrícula; Toén e Barbadás.
PI; 4892; Piedras Rabal; sección C; 84 cuadrículas; Oímbra.
PI; 4893; Pedroso; granito; 23 cuadrículas; Baltar e Os Blancos.
PI; 4894; Faquín; rocha ornamental; 4 cuadrículas; Maside.
PI; 4895; Solana; sección C; 49 cuadrículas; Piñor de Cea.
PI; 4903; Carmen; sección C; 49 cuadrículas; Manzaneda e O Bolo.
PI; 4908; Víctor; granito; 1 cuadrícula; Carballeda de Avia.
PI; 4912; Montederramo; seixo; 138 cuadrículas; Montederramo e Castro Caldelas.
PI; 4915; Outacín; granito; 54 cuadrículas; Viana do Bolo e Vilariño de Conso.
PI; 4929; Matacas; sección C; 88 cuadrículas; Castro Caldelas.
PI; 4954; Luis II; sección C; 18 cuadrículas; Xinzo de Limia, Baltar e Cualedro.
PI; 4958; Veiga de Nostre; rocha ornamental; 70 cuadrículas; Castrelo do Val e outros.
PI; 4966.4; Alberta I, 4ª Fracción; sección C; 16 cuadrículas; Avión e Beariz.
PI; 4967; Colado; sección C; 18 cuadrículas; Xunqueira de Espadanedo e outros.
PI; 5043; A Devesa; sección D; 144 cuadrículas; O Carballiño, Boborás, O Irixo e Ourense.
PI; 5047; A Chaira; granito; 20 cuadrículas; Monterrei e Oímbra.
PI; 5066; Gralleira; granito; 6 cuadrículas; Calvos de Randín.
PI; 5073; Bieite; granito; 10 cuadrículas; Leiro e Ribadavia.
PI; 5083; Penedo Bastos; granito; 8 cuadrículas; O Irixo.
PI; 5094; A Moreira; granito; 8 cuadrículas; A Bola.
PI; ZA-1772; Marabón; sección C; 108 cuadrículas; A Mezquita.
PI; PO-2601; Jarotos; granito; 42 cuadrículas; Melón.
PI; LU-5854; Berta; sección C; 108 cuadrículas; A Rúa.
PI; LE-13568.3; Don Rufino 3ª frac.; ferro; 3667 pertenzas; O Barco de Valdeorras e outros.
PI; LE-13989.2; Carmen 2ª frac.; mármore; 5 cuadrículas; O Barco de Valdeorras.
Segundo.-Designación do terreo, lugar e superficie do xacigo ou recurso mineiro obxecto do concurso.
A superficie solicitada no concurso poderá ser a totalidade da designada no dereito caducado ou unha parte del. A designación do terreo será por cuadrículas mineiras referidas ao meridiano de Greenwich e cada cuadrícula estará incluída total ou parcialmente na superficie do dereito obxecto do concurso.
O xacigo ou recurso mineiro que se pretenda será da mesma sección que a que correspondía ao dereito caducado. No caso de recursos da sección D, o concurso será para o mesmo recurso do dereito caducado.
Terceiro.-Viabilidade e solvencia técnica.
Os requisitos de viabilidade e solvencia técnica serán os sinalados no artigo 17 da Lominga e acreditaranse polos medios alí previstos.
Cuarto.-Metodoloxía e técnica mineira.
O proceso metodolóxico que se vai seguir na investigación do xacigo ou recurso mineiro estará fundamentado nunha estratexia de programación de actuacións con obxectivos progresivos en tres fases. A primeira fase comprenderá os traballos de investigación e os estudos de campo necesarios para obter datos suficientes e adecuados para interpretar a estrutura xeolóxica da superficie solicitada e para caracterizar o recurso en cuestión desde o punto de vista fisicoquímico, xeoestrutural e xeomecánico. A segunda fase incluirá métodos de investigación e ensaios de caracterización propios á utilidade de cada material, orientados a delimitar as zonas concretas de maior interese e probable explotación futura. A investigación comprenderá unha campaña de sondaxes con recuperación de testemuña, cunha profundidade adecuada para dar constancia da existencia dos materiais buscados e da potencia destes. A campaña deberá de ter como mínimo unha sondaxe por cada zona concreta de interese. A terceira
fase comprenderá métodos de investigación apropiados para delimitar e cuantificar o xacigo, cun mínimo dunha malla de sondaxes.
Nas concesións directas, no proxecto de explotación deberanse indicar os datos e as probas que permitan definir a explotación dos recursos como consecuencia de melloras tecnolóxicas ou de novas perspectivas de mercado, así como todos os parámetros necesarios (intensidade do traballo previsto, volume de materia a extraer, custos de extracción, volume aproveitable, valor do material no mercado, rendibilidade, etc.) que xustifiquen a viabilidade do aproveitamento nas cuadrículas solicitadas.
Quinto.-Investimento mínimo necesario.
O investimento mínimo necesario por cuadrícula exixible para o outorgamento dun dereito mineiro no concurso será de doce mil euros (12.000 euros) de unha a dez cuadrículas e de seis mil (6.000 euros) de dez cuadrículas en diante.
Sexto.-Prazo de execución dos traballos.
O prazo de execución dos traballos será como máximo dun ano para cada fase de investigación. Para as explotacións será o que se acredite no proxecto en función das reservas demostradas e do ritmo de produción previsto que faga viable o aproveitamento.
Sétimo.-Solicitudes e documentación que presentar.
O escrito de solicitude dirixirase ao conselleiro de Economía e Industria e será conforme o modelo normalizado que se achega no anexo I desta orde. As solicitudes deberanse axustar aos requisitos establecidos no artigo 35 da Lei 3/2008, do 23 de maio, de ordenación da minaría de Galicia, nos artigos 53 e 64 da Lei 22/1973, do 21 de xullo, de minas e nos artigos 72 e 85.1º do Regulamento xeral para o réxime da minaría de 25 do agosto de 1978.
As solicitudes presentaranse no Rexistro Xeral da Xunta de Galicia; edificio administrativo San Caetano, 15781 Santiago de Compostela, ou por calquera dos medios previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Cando as proposicións non se presenten directamente no Rexistro Xeral da Xunta, deberase comunicar a solicitude mediante fax, número 981 54 55 15, á Consellería de Economía e Industria, dentro do prazo fixado no anuncio publicado da convocatoria. O prazo de presentación será dun mes contado a partir do día seguinte ao da última publicación desta orde, Diario Oficial de Galicia ou no Boletín Oficial del Estado.
No primeiro sobre incluirase a documentación acreditativa da capacidade xurídica e de obrar do solicitante e o xustificante da fianza provisional, que consistirá no 10% da taxa correspondente ás solicitudes de dereitos mineiros establecida na Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, segundo modificacións introducidas pola Lei de orzamentos xerais da comunidade autónoma para 2010.
O segundo sobre conterá a designación do terreo que se pretende e os documentos requiridos para as solicitudes de dereitos mineiros segundo o artigo 17 da Lominga, nos cales se acreditarán os requisitos da convocatoria sinalados nos artigos segundo, terceiro, cuarto, quinto e sexto.
Os datos relativos á situación xeográfica da superficie sometida a concurso estarán á disposición dos interesados na Sección de Minas do Departamento Territorial de Ourense; rúa Curros Enríquez nº 1, 3º andar, en horas de oficina.
Oitavo.-Apertura pública e admisión de solicitudes.
A apertura e admisión de solicitudes será realizada por unha mesa que se constituirá en acto público aos dez días hábiles seguintes ao do remate do prazo de presentación de solicitudes. A constitución da mesa terá lugar ás 10.00 horas dese día na Dirección Xeral de Industria, Enerxía e Minas. Poderán asistir á apertura as persoas que presenten solicitudes.
A mesa estará formada polos seguintes membros:.
O director xeral de Industria, Enerxía e Minas ou persoa en quen delegue, que actuará como presidente.
O xefe de Servizo de Xestión Mineira ou un enxeñeiro de minas designado polo director xeral de Industria, Enerxía e Minas, que deberá de actuar como secretario da mesa.
Un letrado do Gabinete Xurídico territorial de Ourense.
O interventor delegado da Consellería de Economía e Industria.
Un representante do Departamento Territorial de Ourense da Consellería de Economía e Industria.
Constituída a mesa, dará lectura ao anuncio do concurso, procedendo ao reconto de solicitudes presentadas, dando coñecemento público do número de proposicións recibidas e do nome dos concursantes. A continuación procederá á apertura dos sobres na orde habitual para eliminar, de ser o caso, as solicitudes rexeitables.
A continuación procederá á apertura dos sobres na orde habitual. Se a solicitude non reúne algún dos requisitos exixidos nesta orde de convocatoria, requirirase o interesado para que nun prazo de dez días hábiles emende a falta ou achegue os documentos preceptivos. Neste requirimento farase indicación expresa de que, se así non o fixer, se terá por desistido da súa petición, logo da correspondente resolución, de conformidade co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Unha vez revisadas as solicitudes e as emendas feitas, aquelas que non reúnan todos os requisitos e a documentación necesaria serán inadmitidas, con indicación da causa de inadmisión.
Noveno.-Resolución do concurso.
O órgano mineiro competente para resolver é o Conselleiro de Economía e Industria conforme o artigo 16 da Lominga.
A adxudicación farase a favor das propostas máis vantaxosas ao xuízo do órgano mineiro competente, entendendo por tales as que ofrezan as mellores condicións científicas e técnicas e as maiores vantaxes económicas e sociais, en atención aos seguintes criterios:.
A calidade técnica do proxecto e as garantías que se ofrezan da súa viabilidade.
A proposta de rehabilitación dos terreos, as garantías de protección do medio e de minimización de afectacións causadas pola labra e as medidas de compensación que se prevén aplicar para a conservación do medio.
O recurso mineiro en relación coa superficie solicitada.
O impacto do proxecto no desenvolvemento e mellora das condicións económicas e sociais da zona de implantación.
O concurso resolverase no prazo máximo de tres meses contados desde o día seguinte ao da última publicación da convocatoria. A resolución notificaráselles a todos os concursantes e publicarase no Diario Oficial de Galicia e no Boletín Oficial del Estado. A resolución porá fin á vía administrativa e contra ela poderá interpoñerse recurso potestativo de reposición ou directamente recurso contencioso-administrativo.
Adxudicado o concurso e transcorridos os prazos para a interposición dos respectivos recursos sen que estes se interpuxesen, a documentación achegada, coas propostas non seleccionadas, quedará á disposición dos interesados.
As fianzas constituídas polos licitadores non adxudicatarios do concurso devolveranse nun prazo de 30 días naturais, contados desde a notificación da resolución denegatoria.
Décimo.-Declaración de terreo franco e rexistrable.
Se, despois de realizado o concurso, quedasen terreos sen adxudicar, poderán ser declarados francos e rexistrables pola Administración mineira, e esa declaración deberá ser publicada no Diario Oficial de Galicia.
Disposición derradeira
Primeira.-Contra esta orde, que pon fin á vía administrativa, poderase interpoñer recurso potestativo de reposición ante o Conselleiro de Economía e Industria no prazo dun mes contado desde o día seguinte ao da súa última publicación, no Diario Oficial de Galicia ou no Boletín Oficial del Estado, de conformidade co establecido na Lei 30/1992, do 26 de novembro, ou interpoñer directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados desde a mesma data, conforme o disposto na Lei 29/1998, do 13 de xullo.
Segunda.-Os gastos de inserción desta orde nas publicacións oficiais serán pola conta dos adxudicatarios.
Terceira.-Esta orde entrará en vigor a partir do día seguinte ao da última publicación, no Diario Oficial de Galicia ou no Boletín Oficial del Estado.
Santiago de Compostela, 17 de xuño de 2010.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "12300D007P033.PDF"